MED EKO SERVIS d.o.o.

Pomer, Pomer 1

Uprava Društva

 SKUPŠTINA DRUŠTVA

 MED EKO SERVIS d.o.o.

PREDMET: Izvješće Uprave društva Med eko servis d.o.o. o poslovanju društva

 za 2023. godinu

Poštovani,

U privitku dostavljam Izvješće Uprave društva Med eko servis d.o.o. o poslovanju Društva za 2023. godinu.

S poštovanjem,

 Za MED EKO SERVIS:

 Član Uprave:

 Saša Pola

IZVJEŠĆE UPRAVE DRUŠTVA

MED EKO SERVIS D.O.O.

O POSLOVANJU DRUŠTVA ZA 2023. GODINU

Pomer, svibanj 2024.

**Osnivanje i registracija Društva**

Osnivački akt

Osnivački akt društva je Izjava o osnivanju društva s ograničenom odgovornošću od 24.04.2013.g.

Odlukom o izmjeni Izjave o osnivanju društva i usvajanju potpunog teksta Izjave o osnivanju MED EKO SERVIS d.o.o., koja je sadržana u Zapisniku sa skupštine društva MED EKO SERVIS d.o.o. od 19.12.2013. godine, izmijenjen je temeljni akt Društva - Izjava o osnivanju društva s ograničenom odgovornošću od 24.04.2013. godine, za MED EKO SERVIS d.o.o., na način da su u istom temeljnom aktu Društva izmijenjene odredbe u svezi tvrtke, djelatnosti društva te odredbe vezano uz upravu društva i to u Članku 3. stavak 1., u Članku 7. stavak 1., članak 13. i članak 14., u članku 15. i članku 16.te u članku 17.

Potpuni tekst Izjave o osnivanju od 19.12.2013. dostavljen je u zbirku isprava registarskog suda.

Odlukom Skupština Društva od dana 02.09.2014. godine izmijenjena je Izjava o osnivanju od 19.12.2013. godine i to odredbe u svezi temeljnog kapitala društva te poslovnih udjela u stavku 1. i 2. članka 8.

Potpuni tekst Izjave o osnivanju društva s ograničenom odgovornošću od 02.09.2014. dostavljen je u zbirku isprava.

Odlukom Skupštine društva od 19.06.2015. godine izmijenjena je Izjava o osnivanju od 02.09.2014. godine i to: izmijenjene su odredbe u svezi predmeta poslovanja društva.

Potpuni tekst Izjave o osnivanju od 19.06.2015. godine dostavljen je u zbirku isprava.

Naziv društva

Puni naziv društva glasi: MED EKO SERVIS društvo s ograničenom odgovornošću za obavljanje komunalnih djelatnosti i turistička agencija.

Temeljni kapital

Temeljni kapital društva iznosi 183.011,48 €.

U registar Trgovačkog suda u Rijeci, Stalna služba u Pazinu upisano je Rješenjem od dana 18.09.2014. povećanje temeljnog kapitala od 20.000,00 kuna na 1.378.900,00 kuna (183.011,48 €).

Temeljni kapital povećan je odlukom Skupštine Društva od 02.09.2014. Izmijenjena je Izjava o osnivanju od 19.12.2013. u svezi temeljnog kapitala društva te poslovnih udjela. Potpuni tekst Izjave o osnivanju društva s ograničenom odgovornošću od 02.09.2014. dostavljen je u zbirku isprava.

**Organi Društva**

**Organi društva su Skupština, Nadzorni odbor i Uprava.**

**Skupštinu Društva predstavlja Općinski načelnik Općine Medulin, g. Ivan Kirac.**

**Nadzorni odbor se sastoji od pet članova i u 2023.godini održao je pet (5) sjednica, na kojima se raspravljalo o tekućoj problematici te rezultatima poslovanja, stanju društva i statusnim promjenama društva.**

**Nadzorni odbor Društva tijekom 2023. godine činili su slijedeći članovi**:

Mato Topić - predsjednik Nadzornog odbora

Vjekoslav Ladavac – zamjenik predsjednika Nadzornog odbora

Zoran Lorenzin – član Nadzornog odbora.

Pero Medić – član Nadzornog odbora

Valter Terlević-član Nadzornog odbora predstavnik radnika (upisan u sudski registar od 03.05.2023.)

**Upravu Društva Med eko servis d.o.o. u 2023. godini čini:**

**Saša Pola, član uprave – zastupa društvo samostalno i pojedinačno (imenovan 19.12.2023.)**

Klaudio Križanac, član uprave – zastupa društvo samostalno i pojedinačno (opozvan 19.12.2023.)

**Djelatnosti društva**

U 2023. godini MED EKO SERVIS d.o.o. je obavljao slijedeće djelatnosti:

1. Održavanje komunalne infrastrukture – prema programu održavanja komunalne infrastrukture koji je usvojila Općina Medulin za 2023. godinu (održavanje javnih površina, održavanje javnih zelenih i cvjetnih površina, održavanje čistoće javnih površina, investicijsko održavanje groblja, novogodišnje uređenje i postavljanje zastava). Poslove održavanja nerazvrstanih cesta i održavanja javne rasvjete Općina Medulin je zadržala pod svojom ingerencijom, dok održavanje oborinske odvodnje obavlja Albanež d.o.o.
2. Sakupljanje i odvoz otpada (financira se od korisnika usluge)
3. Poslovi uprave groblja – vođenje grobnih očevidnika, knjiga umrlih i izdavanje rješenja i uvjerenja o pravu korištenja grobnih mjesta (financira se iz sredstava godišnje grobne naknade koju upravi groblja plaćaju korisnici grobnih mjesta, a trenutno iznosi 21,24 € – PDV uključen u cijenu)
4. Knjigovodstvene i administrativne usluge za Albanež d.o.o.

Temeljem potpisanog ugovora Med eko servis vrši niz usluga za Albanež d.o.o., a koje se odnose na knjigovodstvene poslove, izradu financijskih izvještaja i planova, tajničke poslove i sl.

**Zakoni bitni za poslovanje Med eko servis d.o.o. i usklađenost Društva sa istima**

1. Zakon o trgovačkim društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/2019, 34/2022, 114/2022, 18/23, 130/23)

Uređuje opća pravila poslovanja, te ovlasti i odgovornosti uprave, nadzornog odbora i skupštine društva.

Usklađenost sa zakonom: MED EKO SERVIS ima Izjavu o usklađenju sa ZOTD od 19.12.2013. godine

2. Zakon o komunalnom gospodarstvu (NN 68/18,110/18,32/20)

Odnosi se na poslovanje društva vezano uz održavanje komunalne infrastrukture, djelomično odvoz otpada i održavanje groblja. Propisuje koje se djelatnosti smatraju komunalnima, način njihovog obavljanja i način financiranja.

Usklađenost sa zakonom: sklopljen je Ugovor o obavljanju komunalnih djelatnosti između Općine Medulin i MED EKO SERVIS, odluka Poglavarstva Općine Medulin kojom se poslovi sakupljanja i odvoza otpada na području Općine Medulin povjeravaju poduzeću Albanež d.o.o. (to je kasnije Ugovorom o podjeli prešlo u MED EKO SERVIS d.o.o.)

3. Zakon o grobljima (NN 19/98, 50/12, 89/17)

Odnosi se na poslovanje društva vezano uz poslove upravljanja grobljima i redovnog održavanja groblja.

Usklađenost sa zakonom: MED EKO SERVIS d.o.o. je temeljem Ugovora o podjeli s odvajanjem preuzeo poslove upravljanja i održavanja groblja. Formiran je cjenik zakupa grobnih mjesta, odobren od Općine Medulin. Godišnja cijena usluge održavanja grobnih mjesta od 21,24 EUR-a (PDV uključen) također je odobrena od strane Općine Medulin.

Vode se knjiga umrlih i grobni očevidnici. Prilikom ukopa surađujemo sa pogrebnim poduzećima oko definiranja grobnih mjesta i stavljanja na raspolaganje kapelica na grobljima za potrebe ukopa.

4. Zakon o računovodstvu (NN 78/15, 134/15, 120/16, 116/18,42/20, 47/20, 114/22,82/23), Zakon o fiskalizaciji u prometu gotovinom (NN 133/12, 115/16, 106/18,121/19, 138/20,114/23), Zakon o PDV-u (NN 73/13, 99/13, 148/13, 153/13, 143/14, 115/16,106/18,121/19, 138/20, 39/22,113/22,33/23,114/23,35/24)

Usklađenost sa zakonom: MED EKO SERVIS d.o.o. je formirao računovodstvene politike, i donio Odluku o pravilima slijednosti numeričkih brojeva računa, o poslovnim prostorima, oznakama poslovnih prostora i operatera na naplatnim uređajima. Poslovi koje obavlja MED EKO SERVIS potpadaju pod stopu PDV-a od 25%. Financijska, statistička i porezna izvješća se uredno predaju nadležnim institucijama.

Između TD Albanež d.o.o. i MED EKO SERVIS d.o.o. sklopljen je ugovor kojim se regulira pružanje usluga računovodstvenih, tajničkih i management usluga poduzeću Albanež d.o.o. za mjesečnu financijsku naknadu.

5. Zakon o javnoj nabavi (NN 120/16, 114/22)

Usklađenost sa zakonom: MED EKO SERVIS d.o.o. donio je Pravilnik o provedbi postupaka jednostavne nabave procijenjene vrijednosti manje od 26.540,00 eura za robu i usluge i vrijednosti manje od 66.360,00 eura za radove (jednostavna nabava).

6. Zakon o radu (NN 93/14, 127/17,98/19, 151/22,46/23,64/23), Zakon o zaštiti na radu (NN71/14, 118/14, 154/14, 94/18, 96/18 )

Usklađenost sa zakonom: svi zaposleni imaju uredne ugovore o radu na neodređeno ili određeno vrijeme. Vode se propisane evidencije radnih sati i godišnjih odmora.

Imenovani su osoba koja je osim Poslodavca ovlaštena primati i rješavati pritužbe radnika vezane za zaštitu dostojanstva radnika i osoba koja je osim Poslodavca ovlaštena nadzirati da li se osobni podaci radnika prikupljaju, obrađuju, koriste i dostavljaju trećim osobama u skladu sa Zakonom.

Radnici su opremljeni propisnom zaštitnom radnom odjećom, postoje Procjena opasnosti, Pravilnik o zaštiti na radu i Pravilnik o pravu i obvezi korištenja osobnih zaštitnih sredstava.

Provode se redovite kontrole ispravnosti električnih instalacija, protupanične rasvjete, vatrogasnih aparata, mikroklimatskih uvjeta, buke i osvjetljenja i sl.

Provode se kontrole i propisana ispitivanja ispravnosti radnih strojeva.

Zaposlenici su prošli propisanu obuku o zaštiti na radu i o rukovanju posebnim alatima i strojevima.

Zaposlenici koji rade na radnim mjestima sa posebnim uvjetima rada idu na obavezne liječničke preglede kod liječnika medicine rada.

7. Zakon o zaštiti potrošača (NN 19/22,59/23), Zakon o pravu na pristup informacijama (NN 25/13, 85/15, 69/22), Pravilnik o postupanju i izvještavanju o nepravilnostima u upravljanju sredstvima institucija u javnom sektoru (NN 78/20), Zakon o provedbi Opće uredba o zaštiti podataka (42/18)

Usklađenost sa zakonom: MED EKO SERVIS d.o.o.ima formirano Povjerenstvo za reklamacije potrošača u koje je Društvo za zaštitu potrošača Istre Pula imenovalo svog člana. Upiti i pritužbe korisnika usluga rješavaju se ažurno.

Opći uvjeti poslovanja MED EKO SERVIS d.o.o. objavljeni su na web stranici Društva, kako Zakon o zaštiti potrošača propisuje.

Med eko servis d.o.o. sukladno odredbama čl. 10 Zakona o pravu na pristup informacijama na Internet stranicama objavljuje informacije te je sukladno zakonskim odredbama imenovan i Službenik za informiranje.

Sukladno odredbama Pravilnika imenovana je osoba za nepravilnosti.

U cilju provedbe Opće uredbe o zaštiti podataka doneseni su Pravilnik o videonadzoru, Pravilnik o korištenju elektroničke pošte, Pravilnik o prikupljanju, obradi, korištenju i zaštiti osobnih podataka te je imenovan službenik za zaštitu podataka.

8. Zakon o zaštiti okoliša (NN 80/13,153/13, 78/15, 12/18, 118/18) koji kao krovni zakon donosi temeljna načela o zaštiti okoliša i objedinjuje sve sastavnice okoliša - vodu, zrak, tlo, gospodarenje otpadom, kemikalije i ostala područja koja pokrivaju uopćeni naziv zaštita okoliša

Usklađenost sa zakonom: u poslovanju se primjenjuju osnovna načela zakona: da trošak sakupljanja i odvoza otpada snosi onečišćivač, da se koriste najbliža odlagališta i sl.

9. Zakon o gospodarenju otpadom (NN 84/21,142/23), Uredba o gospodarenju komunalnim otpadom (NN 50/17,84/19), Pravilnik o gospodarenju otpadom (NN 106/22)

Usklađenost sa zakonom: Gospodarenje otpadom usklađuje se s odredbama novije donesenog Zakona o održivom gospodarenju otpadom koji u čl. 63-88 uređuje javnu uslugu sakupljanja komunalnog otpada, a u čl. 111. uređuje planiranje gospodarenja otpadom.

Odredbe Pravilnika o gospodarenju otpadom donesenog temeljem Zakona o zaštiti okoliša, primjenjuju se u komunalnom društvu Med eko servis d.o.o. uspostavom propisanih evidencija za one vrste otpada za koje društvo posjeduje odobrenje kao skupljač, kao i za one vrste otpada s kojima postupa kao proizvođač otpada.

To su Očevidnici o nastanku i tijeku otpada u elektroničkom obliku koji se vode za navedene vrste otpada, a sastoje se od obrazaca (ONTO) i pripadajućih pratećih listova (PL-O) za pojedinačne vrste otpada u tekućoj godini (za svaki podatak o promjeni količine otpada u koloni “ulaz” ili “izlaz” u Očevidniku o nastanku i tijeku otpada priložen je, ispunjen i ovjeren Prateći list).

Uz navedene propise još niz propisa se indirektno ili direktno provodi putem komunalne tvrtke na području općine Medulin kako slijedi:

- Uredba o kategorijama, vrstama i klasifikaciji otpada s katalogom otpada i listom opasnog otpada, NN 50/05, NN 39/09)

- Pravilnik o gospodarenju građevnim otpadom i otpadom koji sadrži azbest NN 69/16

- Pravilnik o ambalaži i otpadnoj ambalaži, plastičnim proizvodima za jednokratnu uporabu i ribolovnom alatu koji sadržava plastiku NN 137/23

- Pravilnik o gospodarenju otpadnim uljima NN 124/06, 121/08, 31/09, 156/09, 91/11, 45/12, 86/13, 95/15, 57/20)

- Pravilnik o gospodarenju posebnim kategorijama otpada u sustavu Fonda (124/23)

- Pravilnik o gospodarenju medicinskim otpadom NN 50/15,56/19

- Naputak o postupanju s otpadom koji sadrži azbest NN 89/08

- Pravilnik o gospodarenju otpadnim tekstilom i otpadnom obućom NN 99/15

- Naputak o glomaznom otpadu NN 79/15

**Zaposleni**

Kadrovska struktura zaposlenih prema stvarnoj kvalifikaciji na dan 31.12.2023. prikazana je u tablici:



Na dan 31.12.2023. je 54,5% zaposlenih bilo u dobi do 45 godina, a 45,5% u dobi od 45 godina i više.

**Promjene u broju zaposlenih tijekom 2023. godine**

Med eko servis d.o.o. započeo je poslovnu godinu sa 48, a završio je godinu sa 55 zaposlenih osoba.

U razdoblju od ožujka do svibnja je zaposleno ukupno troje djelatnika u radnoj jedinici za održavanje zelenih i cvjetnih površina.

Od svibnja su postepeno zapošljavani sezonski radnici na poslovima odvoza otpada, njih ukupno 8, s tim da je maksimalni broj zaposlenih bio u razdoblju od početka lipnja do kraja rujna.

Radi zamjene djelatnice koja je raskinula radni odnos, u svibnju je zaposlena nova osoba na radnom mjestu administrativni referent.

U srpnju je zaposlen djelatnik na radnom mjestu voditelj odjela tehničkih poslova, koji je krajem godine preuzeo funkciju člana uprave, dok je dotadašnji član uprave preraspoređen je na radno mjesto voditelja gospodarenja otpadom i zaštite okoliša.

Tijekom godine stalni radni odnos je raskinulo četvero djelatnika: administrativni referent, dva iznosača otpadaka i vozač specijalnog vozila.

Od ukupno 8 djelatnika sezonski zaposlenih na radnom mjestu iznosača otpadaka, dvojica su završila radni odnos krajem rujna, jedan sa 31.12.2023., a petorica su primljena u stalni radni odnos.

Poslovnu 2023. godinu društvo je završilo sa 55 djelatnika, od toga 10 novo zaposlenih na neodređeno vrijeme i to: 3 osobe u RJ održavanje zelenih površina; 1 voditelj odjela tehničkih poslova, 1 administrativni referent i 5 zaposlenika na poslovima odvoza otpada.

Kretanje broja zaposlenih u 2023. godini je u velikoj mjeru usklađeno sa Planom poslovanja društva za 2023. godinu. Planom je bilo predviđeno da će društvo poslovnu godinu završiti sa 54 zaposlena.

**Financijsko izvješće o poslovanju Društva 01.01.2023.-31.12.2023. godine**

**PRIHODI (3.325.275,53 €)**

U razdoblju 01.01.-31.12 2023. godine ostvaren je ukupni prihod u iznosu 3.325.275,53 €, što je 21,43% više od prošlogodišnjeg. U 2022. godini ostvaren je prihod od 2.738.393,63 €.

Najveći dio ostvarenih prihoda odnosi se na prihode od prodaje (94,01%), dok ostali poslovni prihodi čine 5,99%, a financijski prihodi čine tek 0,01% ostvarenih prihoda.

POSLOVNI PRIHODI (3.325.002,57 €)

U 2023. godini ostvareni su poslovni prihodi od 3.325.002,57 € što je 21,45% više od poslovnih prihoda ostvarenih 2022.godine.

Od ostvarenih poslovnih prihoda 3.125.984,01 €, tj. 94,01% se odnosi na prihode od prodaje, a preostalih 5,99% na ostale prihode.

Prihodi od prodaje proizvoda i usluga (3.125.984,01 €)

Društvo najznačajnije prihode od prodaje ostvaruje u prihodovnom centru sakupljanja i odvoza otpada (cca. 64,40% ukupnih prihoda od prodaje). Od komunalnih usluga koje uključuju održavanje komunalne infrastrukture prema Programu održavanja komunalne infrastrukture Općine Medulin, održavanje groblja, igrališta, sportskih terena i autobusnih čekaonica, ostvareno je 34,57% prihoda od prodaje. Prihodi od općih poslova većinom se odnose na usluge za Albanež d.o.o. i iznose 1,02% prihoda od prodaje.

OSTVARENI PRIHODI OD PRODAJE USPOREDBA 2017-2023

Ostali poslovni prihodi (199.018,56 €)

Ova grupa prihoda ostvarena je u iznosu od 199.018,56 € i čini 5,99% ukupnih poslovnih prihoda, a sastoji se od odgođenog priznavanje prihoda, grupe ostalih prihoda i prihoda od naplate šteta.

FINANCIJSKI PRIHODI

U 2023. godini ostvareni su financijski prihodi u iznosu od 2.557,34 €, tj. 0,01% ukupno ostvarenih prihoda, a odnose se na prihode od kamata i tečajnih razlika.

OSTVARENI PRIHODI PO VRSTAMA USPOREDBA 2017-2023

KUPCI I USPJEŠNOST NAPLATE POTRAŽIVANJA

Uspješnost naplate za fakture izdane u 2023. godini iznosi 99,39% .Ukupan iznos nenaplaćenih potraživanja iz 2023. godine je na dan generiranja izvješća (24.05.2024.) iznosio 22.284,28 €, od čega se 12.729,42 € odnosi na potraživanja za odvoz otpada od fizičkih osoba (uspješnost naplate 97,51%), a 6.196,02 € na odvoz otpada od pravnih osoba (uspješnost naplate 93,49%). Nenaplaćena potraživanja za grobljansku naknadu iznose 2.651,31 € (uspješnost naplate je 93,49%). Ukupan iznos nenaplaćenih potraživanja iz 2023. godine po svim ostalim osnovama iznosi 707,53 €.

Najveći pojedinačni kupac je Općina Medulin. U odnosu na 2022. godinu, ostvareni prihod je veći za 16,89%.

Prihodi od prodaje ostvareni od naših najvećih kupaca u sektoru turizma i trgovine su za 35,67% veći od prihoda ostvarenih 2022. godine. Ovo značajno povećanje prihoda rezultat je vrlo uspješne turističke sezone, ali i povećanja cijene za korisnike kojima se odvoz otpada naplaćuje po masi temeljem cjenika koji je u primjeni od 01.6.2023.

U nastavku je prikaz prihoda ostvarenih od Općine Medulin i 7 najznačajnijih kupaca iz sektora turizma i trgovine u razdoblju 2019. -2023. Prikazani iznosi uključuju PDV.



OVRHE

Sva nenaplaćena potraživanja su vrijednosno usklađena.

U 2023. godini pokrenuto je postupaka prisilne naplate u vrijednosti 63.219,40 €, od čega je do kraja godine naplaćeno 32.259,40 €, tj. 51,03%.

**RASHODI (3.188.343,82 €)**

Ukupno ostvareni rashodi u 2023. godine iznose 3.188.343,82 €, što je 25,98% više od prošlogodišnjeg.

U 2022. godini ukupni rashodi su iznosili 2.530.810,03 €.

Najveći dio ukupnih rashoda odnosi se na materijalne troškove 48,37%, zatim troškove osoblja 34,03%, ostale troškove 8,59%, amortizaciju 7,76%, dok ostale vrste rashoda zajedno sudjeluju sa 1,25%.

POSLOVNI RASHODI (3.179.124,11 €)

U 2023. godini ostvareni su poslovni rashodi u iznosu 3.179.124,11 €, što čini 99,71% ukupnih rashoda.

U strukturi poslovnih rashoda najznačajniji su materijalni troškovi (48,51%) i troškovi osoblja (34,12%), koji zajedno čine 82,63% ukupno ostvarenih poslovnih rashoda.

Od ostalih grupa poslovnih rashoda, amortizacija čini 7,79%, ostali troškovi poslovanja 8,62%, a ostatak otpada na vrijednosno usklađivanje i ostale poslovne rashode koji zajedno čine 0,96% poslovnih rashoda.

Materijalni troškovi (1.542.145,25 €)

U strukturi materijalnih troškova najveći udio imaju ostali vanjski troškovi u iznosu 1.356.669,63 € (87,97%).

Gledano po mjestima troška, ova vrsta troškova najviše se javlja kod odvoza otpada: 902.501,66 €, tj.cca. 66,52% ukupnih vanjskih troškova. Samo zbrinjavanje otpada iznosi 781.364,60 €, što čini 57,59% svih troškova vanjskih usluga na razini društva.

U odjelu održavanja komunalne infrastrukture troškovi vanjskih usluga iznose 400.988,72 €, tj. 29,56% ukupnih vanjskih troškova a većinom su nastali zbog korištenja usluga drugih pravnih subjekata prilikom realizacije komunalnog programa (368.034,49 €, tj. 27,13% ukupnih troškova vanjskih usluga).

Iz podataka proizlazi da kategorije zbrinjavanja otpada i vanjske usluge održavanja komunalne infrastrukture zajedno iznose 1.149.399,09 € i čine 84,72% ukupnih troškova vanjskih usluga.

Ostali troškovi vanjskih usluga sastoje se od usluge održavanja opreme (prvenstveno radna vozila), poštanske i sl. usluge, usluge promidžbe, intelektualne usluge, ostale usluge (reprezentacija, troškovi oglašavanja u tisku, registracija osobnih i teretnih vozila, usluge tiska i uveza za potrebe edukacije o selektivnom prikupljanju otpada).

Troškovi sirovina i materijala iznose 185.475,62 €, i čine 12,03% materijalnih troškova.

Najveći dio troškova sirovina i materijala odnosi se na troškove goriva (79.926,08 €, tj. 43,09% ukupnih troškova sirovina i materijala). Za gorivom slijede troškovi električne energije (20.360,57 €), zatim troškovi sitnog inventara (18.067,24 €) i troškovi vrećica za selektivno sakupljanje otpada (14.404,14 €).

Gledano po mjestima troška, 61,11 % troškova sirovina i materijala ostvari se u jedinici odvoza otpada, 22,08 % u održavanju komunalne infrastrukture i 16,81 % u općim poslovima.

Troškovi osoblja (1.084.905,93 €)

Ovi troškovi iznose 1.084.905,93 €, (34,13% poslovnih rashoda) i u okviru su planiranog iznosa. U 2022. godini troškovi osoblja su iznosili 876.391,27 €, i činili su 34,89% poslovnih rashoda za proteklu godinu.

Amortizacija (247.542,04 €)

U 2023. troškovi amortizacije iznosili su 247.542,04 €, što čini 7,79% poslovnih rashoda društva. U 2022. godini troškovi amortizacije iznosili su 224.934,24 €.

Ostali troškovi (273.952,00 €)

Ostali troškovi čine 8,62% poslovnih rashoda, ili u neto iznosu 273.952,00 €, a sastoje se od naknada zaposlenicima uključujući prijevoz (179.827,76 €), premija osiguranja (37.973,72 €),troškova platnog prometa (16.424,82 €), obveznih liječničkih i sistematskih pregleda (13.722,60 €), te grupe ostalih troškova: službena putovanja, naknade NO, članarine, naknade i slična davanja, troškovi prava korištenja i ostali nematerijalni troškovi poslovanja (ukupno 26.003,10 €).

U 2022. godini ova grupa troškova iznosila je 221.421,73 €.

Vrijednosno usklađenje (28.021,55 €)

U 2023. godini izvršeno je vrijednosno usklađenje potraživanja iz djelatnosti odvoz otpada (27.019,45 €) i održavanje groblja (1.002,10 €), što čini 0,88% poslovnih rashoda društva. U 2022. godini ova grupa troškova iznosila je 26.178,64 €, tj. 1,04% poslovnih rashoda društva.

Ostali poslovni rashodi (2.557,34 €)

Ovu grupa rashoda čine otpisi potraživanja od kupaca i ostali troškovi u ukupnom iznosu 2.557,34 €, a sudjeluje sa 0,08% u poslovnim rashodima društva. 2022. godine ova grupa troškova iznosila je 5.332,01 € tj. 0,21% poslovnih rashoda.

 OSTVARENI POSLOVNI RASHODI USPOREDBA 2017.-2023.

FINANCIJSKI RASHODI (9.219,71 €)

U 2023. godini realizirani su u iznosu od 9.219,71 €, te čine 0,29% ukupnih rashoda društva.

Sastoje se od zateznih kamata, tečajnih razlika i kamata na kredite banaka i drugih kreditnih institucija.

STRUKTURA UKUPNIH RASHODA ZA RAZDOBLJE 01.01.-31.12.2023.

UČEŠĆE POJEDINIH PRIHODOVNIH CENTARA U UKUPNIM PRIHODIMA I RASHODIMA

**POSLOVNI REZULTAT (136.931,71 €)**

Med eko servis d.o.o. je poslovnu 2023 godinu završio sa 136.931,71 € dobiti prije oporezivanja.

Poslovnu 2022. godinu društvo je završilo sa 207.583,60 € dobiti.

U 2023.godini ostvareni su ukupni prihodi u iznosu 3.325.275,53 €, te ukupni rashodi u iznosu 3.188.343,82 €.

Djelatnost odvoza otpada je daleko najznačajnija aktivnost poduzeća, na nju otpada 65,04% prihoda i 62,33% rashoda društva.

**Značajne poslovne aktivnosti u 2023.godini**

U 2023. godini društvo je nastavilo obnavljati vozni park, te su provedena dva postupka nabave za nova vozila, od kojih je jedno ugovoreno s planiranom isporukom u 2024. godini, a drugo je nabavljeno tijekom 2023. godine:

* **Specijalno komunalno vozilo sa izmjenjivom nadogradnjom,** vrijedno 444.800 € + PDV. Nakon provedenog postupka javne nabave velike vrijednosti, u lipnju 2023. godine je potpisan ugovor za nabavu vozila. Rok isporuke je 454 dana od potpisa ugovora. Nabava vozila će biti financirana kroz kredit poslovne banke, a rate kredita će se vraćati putem kapitalne pomoći Općine Medulin
* **Gospodarsko vozilo 6+1 sa stražnjim kiperom,** vrijedno 41.900,00 € + PDV. Vozilo je nabavljeno putem otvorenog postupka javne nabave, a sredstva su osigurana putem kapitalne pomoći Općine Medulin. Radi se o vozilu marke Iveco Daily za potrebe hortikulturnog uređenja (vozilo će olakšati i ubrzati uređenje svih zelenih površina, parkova i zelenih otoka). U pitanju je teretno vozilo s duplom kabinom sa sedam mjesta te kiperom (samoistovarivačem).

Osim nabavke novih komunalnih vozila, investiralo se i u nabavu opreme:

* **Solarni pametni spremnici za otpad zapremine 120 l.** U travnju 2023. godine nakon provedene procedure nabave i dobave, postavljeno je novih 5 pametnih spremika za otpad koji su zamijenili košarice na javnim površinama. Vrijednost spremnika je 22.700 € uvećano za PDV. Investicija je u cijelosti financirana putem kapitalne pomoći Općine Medulin.
* **Fotonaponska elektrana za proizvodnju električne energije za vlastite potrebe** Tijekom 2023. godine proveden je postupak nabave i realizirano je postavljanje fotonaponske elektrane na poslovnu zgradu u vlasništvu Med eko servis-a na adresi Kamik 33. Investicija je iznosila ukupno 14.615,72 €, od čega je sredstvima EU financirano 6.056,23 €, a ostatak je plaćen iz redovnog poslovanja društva

U studenom 2023. godine, nakon dobivene suglasnosti Nadzornog odbora i Skupštine društva, prodano je vozilo IVECO DAILY 50C17H (minibus). Postignuta prodajna cijena je 30.320,00 € bez PDV-a.

**Izmjena cjenika sakupljanja miješanog komunalnog otpada**

Dana 01. lipnja 2023. godine na snagu je stupio izmijenjeni cjenik javne usluge sakupljanja miješanog komunalnog otpada.

Izmjene cjenika javne usluge odnose se na:

1. preuzimanje miješanog komunalnog otpada u sklopu redovne usluge za korisnike koji nisu kućanstvo na temelju predane mase miješanog komunalnog otpada
2. preuzimanje miješanog komunalnog otpada izvan redovne javne usluge za korisnike koji nisu kućanstvo na temelju predanog volumena miješanog komunalnog otpada

Izmjene cjenika provedene su radi usklađenja cijene preuzimanja miješanog komunalnog otpada na temelju predane mase i na temelju predanog volumena otpada kako bi se pravedno ujednačile obje cijene preuzimanja miješanog komunalnog otpada za korisnike koji nisu kućanstvo.

* Cijena preuzimanja miješanog komunalnog otpada po masi u sklopu redovne usluge za korisnike koji nisu kućanstvo:
* **0,50 €/kg predanog miješanog komunalnog otpada**
* Cijena preuzimanja miješanog komunalnog otpada po volumenu izvan redovne usluge za korisnike koji nisu kućanstvo:
* **spremnik volumena 770 l = 53,48 €**
* Cijena preuzimanja miješanog komunalnog otpada po masi izvan redovne usluge za korisnike koji nisu kućanstvo:
* **spremnik volumena 770 l = 22,82 € + 0,5 € / kg**

U 2023. godini nabavljeno je 200 komada **spremnika za biootpad** volumena 120 l za naselje Pomer.

Komunalna tvrtka je obavijestila svoje korisnike da postavlja **spremnike za staklo na javnim površinama u obliku zvona.** Od početka 2024. komunalna tvrtka će otpadno staklo prikupljati putem tih zelenih spremnika koji će se nalaziti na javnim površinama na sljedećim lokacijama:

* Medulin: Pošesi kod postojećeg polu-podzemnog spremnika; Biškupije, raskršće kod k.br. 98F; Munida, ulaz desno kod reklamnog panoa; Brajdine, raskršće prema Vižuli kod postojeće košarice za otpad; kraj igrališta Štraminjoni pored kontejner – kućice; iza crkve, zelena površina na uglu parkinga; Vrčevan, trokut kod k.br. 117; kod lokve blizu košarice i klupe; Mukalba, ispod dječjeg igrališta i Osipovica, kraj postojećeg polu-podzemnog spremnika.
* Banjole: Mušoga na ulazu kod ormarića HEP-a; Glavica, na zavoju iznad k.br. 44; Kaštanjež na zavoju kod postojećeg koša, k.č. 913, Dvorine, kod trafostanice u blizini škole k.č. 759/26 i Volme na ulazu, kod postojećeg polu-podzemnog spremnika.
* Pješčana uvala: Kod postojećeg spremnika za otpadni tekstil 4. ogranak i 3. ogranak kod k.b. 28 na zelenu površinu.
* Pomer: Pokraj dućana na zelenu površinu kod info ploče i Muntižeja, središnji dio kod parkinga.
* Premantura. Na ulazu prema groblju, kod postojećeg polu-podzemnog spremnika; Selo-Varoš na k.č. 686/136 i Runke, zeleni otok na k.č. 924/2.
* Vinkuran: Kod SC Vinkuran – pokraj crpne stanice; iza marketa Ultra i Vintijan-stari dio naselja kod oglasne.

Komunalna tvrtka MED EKO SERVIS d.o.o. svojim korisnicima omogućuje jednostavniju predaju zahtjeva za odvoz otpada s adrese i to putem svojih mrežnih stranica [www.medekoservis.hr](http://www.medekoservis.hr).

Na mrežnim stranicama komunalne tvrtke nalazi se i poveznica za edukativni kutak (<https://www.medekoservis.hr/edukativni-kutak>) na kojoj građani mogu preuzeti informativno/edukativne letke „Odvojeno prikupljanje otpada“ i „Smanjenje nastanka i ponovna uporaba otpada“. Na istoj stranici nalaze se i odgovori na učestala pitanja.

Sav otpad sakupljen u 2023. godini predan je ovlaštenim tvrtkama FRIGOMATIC ECO d.o.o., ŽCGO Kaštijun, Metis d.d., Cesta d.o.o, Wart metal d.o.o., STR Akumulator, KEMIS-Termoclean d.o.o., BIO-GORIVA d.o.o, SFT RECYCLING d.o.o., Sekundar usluge d.o.o.

U 2023. godini prikupljeno je ukupno **7111,56** tona otpada od čega 2.960,14 t odvojenog komunalnog otpada i 4.151,42 t miješanog komunalnog otpada. Temeljem Zakona o održivom gospodarenju otpadom (NN broj 84/21) udio miješanog komunalnog otpada u 2023. godini iznosio je **67,20** %. no ukoliko se uzme u obzir sve vrste zaprimljenog otpada udio miješanog komunalnog otpada iznosi **58,38%.**

Za potrebe izračuna poticajne naknade Ministarstvo gospodarstva i održivog razvoja u obzir uzima samo određene vrste odvojenog prikupljenog otpada (prema Zakonu o gospodarenju otpadom, NN 84/21). Prema toj metodologiji postotak odvojenog prikupljenog otpada na području Općine Medulin u 2023. godini iznosi **32,80%.**

Broj korisnika komunalne usluge također raste, tako smo za razdoblje 12/2022 izdali ukupno 7445 računa, a za razdoblje 12/2023 ukupno 7761 račun, što je porast od 316 komada, tj. 4,2%.

Ukupne količine otpada od 2015. do 2023. godine



U subotu, 18. 11. 2023. godine održana je 2. akcija sadnje i uređenja okoliša Medulinske lokve, u sklopu projekta „Svi za lokvu, LOKVA ZA SVE! Vol.2“. Projekt je provela Udruga Sakramenski u suradnji s medulinskom osnovnom školom, Javnom ustanovom Kamenjak, komunalnom tvrtkom MED EKO SERVIS d.o.o. i Općinom Medulin. Navedeno je bila zajednička akcija uređenja okoliša lokve.

U mjesecu srpnju su članovi RSK Mladost uz pomoć malih klupskih natjecatelja izvlačili zaostale ribarske mreže iz Medulinskog akvatorija u sklopu programa koji sufinancira Općina Medulin "Vađenje zaostalih ribarskih mreža iz Medulinskog akvatorija" te koje provodi klub RSK "Mladost" Medulin od 2022. godine. Med eko servis d.o.o.zbrinuo je izvađene ribarske mreže.

Dana 04. 05. 2023. godine održana je tribina za ugostitelje na temu odvojenog sakupljanja otpada na kojoj je i jedna od tema bila ŽCGO Kaštijun. Cilj tribine je bio doprinijeti podizanju svijesti ugostitelja o mjerama sprječavanja nastanka otpada, odvojenog sakupljanja komunalnog otpada i njegove obrade.

U 2023. godini komunalna tvrtka je vršila zamjenu starih košarica za pseće izmete te okruglih košarica za otpatke. Također, postavile su se nove košarice za pseće izmete i pepeljare po dječjim igralištima i sportskim zonama poput zona s fitness spravama. Košarice s pepeljarama i košarice za otpatke postavili su se i na autobusna stajališta te javne prostore na kojima boravi veći broj ljudi. Sveukupno su se montirale 12 komada pepeljara (montaža novih), 15 komada košarica za pseće izmete (zamjena starih, montaža novih) te 15 komada košarica za otpatke (zamjena starih).

Društvo je u 2023. godini uspješno realiziralo poslove i radne zadatke iz svog djelokruga.

Ostvareni financijski rezultat na kraju godine jest pozitivan, društvo je likvidno, a svi poslovi obavljani su redovito i u punom obimu, sukladno zakonskim propisima.

Na poslovanje tvrtke u velikoj mjeri utječe ŽCGO Kaštijun. Trošak preuzimanja otpada je najveći pojedinačni trošak u poslovanju tvrtke, a cijena preuzimanja otpada na ŽCGO u velikoj mjeri utječe i na konačnu cijenu usluge prikupljanja otpada koju plaćaju krajnji korisnici.

Med eko servis je cijelim svojim poslovanjem usmjeren na pružanje širokog spektra komunalnih usluga korisnicima na području Općine Medulin. Cilj nam je usluge pružati pravovremeno i kvalitetno, a organizacijom rada u reciklažnom dvorištu i rasporedom preuzimanja raznih vrsta otpada na kućnom pragu prilagodili smo se potrebama korisnika u turističkoj sezoni.

U predstojećem razdoblju ćemo se fokusirati na unaprijeđenje organizacije rada i pružanje novih usluga u cilju povećanja kvalitete života stanovnika i gostiju Općine Medulin.

 Za MED EKO SERVIS:

 Član Uprave:

 Saša Pola